system
Răspunde în limba română, în stilul Wikipedia, cat mai corect gramatical.
user
Povestește-mi pe scurt despre Comuna Cuca, Argeș.
assistant
Cuca este o comună în județul Argeș, Muntenia, România, formată din satele Bălțata, Bărbălani, Cârcești, Cotu, Crivățu, Cuca (reședința), Lăunele de Sus, Măcăi, Mănești, Sinești, Stănicei, Teodorești, Valea Cucii și Vonigeasa.

Așezare 
Comuna se află la marginea de vest a județului, la limita cu județul Vâlcea. Este străbătută de șoseaua județeană DJ703, care o leagă spre nord de  (unde se termină în DN7), spre est de Uda și spre sud de , apoi în județul Olt de ,  (unde se intersectează cu DN67B), , ,  (unde se intersectează cu DN65), , , ,  și mai departe în județul Teleorman de  (unde se intersectează cu DN65A) și . Din acest drum, la Bălțata se ramifică șoseaua județeană DJ678B, care duce spre sud-vest în județul Vâlcea la  și mai departe în județul Olt la  și  (unde se termină în DN67B).

Demografie 

Conform recensământului efectuat în 2021, populația comunei Cuca se ridică la 1.837 de locuitori, în scădere față de recensământul anterior din 2011, când fuseseră înregistrați 2.108 locuitori. Majoritatea locuitorilor sunt români (90,91%), iar pentru 8,98% nu se cunoaște apartenența etnică. Din punct de vedere confesional, majoritatea locuitorilor sunt ortodocși (90,42%), iar pentru 9,25% nu se cunoaște apartenența confesională.

Politică și administrație 
Comuna Cuca este administrată de un primar și un consiliu local compus din 11 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 
La sfârșitul secolului al XIX-lea, comuna făcea parte din plasa Oltul a județului Argeș și era formată din satele Bălțata, Cărcești, Crivățu, Cuca, Mănesei și Udrești, cu o populație de 796 de locuitori. În comună existau două biserici vechi și o școală primară rurală. La acea vreme, pe teritoriul actual al comunei mai funcționa în aceeași plasă și comuna Măcăi, formată din satele Curuești, Sinești, Măcăi și Stănicei, având în total 666 de locuitori, și aici existând tot două biserici și o școală rurală.

Anuarul Socec din 1925 consemnează desființarea comunei Cuca și comasarea ei cu comuna Măcăi, care făcea parte din plasa Dănicei a aceluiași județ, având 1775 de locuitori în satele Bălțata, Cârcești, Crivățu, Cuca, Măcăi, Sinești și în cătunele Mănești și Stănicei. În 1931, comuna a luat numele de Cuca, alipindu-i-se și satele Dealu Lăune, Dealu Scheii, Dobrești, Valea Scheiu și Valea Cucii, de la comuna Dănicei.

În 1950, comuna a fost transferată raionului Gura Boului, apoi (după 1952) raionului Drăgășani, după care (după 1956) raionului Vedea din regiunea Argeș; după desființarea raionului Vedea în 1964, comuna a trecut la raionul Pitești al aceleiași regiuni. În 1968, ea a revenit la județul Argeș, reînființat.

Monumente istorice 

În comuna Cuca se află bisericile de lemn „Adormirea Maicii Domnului” (1790) din Bărbălani; „Sfinții Voievozi” (1828–1832); și „Intrarea în Biserică” (1806) din Valea Cucii, toate trei monumente istorice de arhitectură de interes național.

Vezi și
 Biserica de lemn din Valea Cucii

Note

Legături externe 
 2 august 2004: Cuca-Macaii - Tinutul lacurilor, 2 august 2004, Magda Colgiu, Jurnalul Național
 2 august 2004: Cuca-Macaii - "Daca nu avem apa, toata lumea ne ocoleste" , 2 august 2004, Andreea Tudorica, Jurnalul Național
 2 august 2004: Cuca-Macaii - La munca multa, trai ca la nemti, 2 august 2004, Doru Cobuz, Jurnalul Național
 2 august 2004: Cuca-Macaii - Omul care a oprit vantul la Cuca Macaii, 2 august 2004, Adrian Mgos, Jurnalul Național

 Devotatii din Cuca Macaii striga prezent, 24 noiembrie 2005, Alexandra Chivu, Jurnalul Național

 Vaccinarea la Cuca Măcăii, 14 ianuarie 2010, Ionela Gavriliu, Jurnalul Național

 Codul Civil la Cuca Măcăii. La țară, nimic nou sub soare: căsnicia se desface tot în curte , 6 octombrie 2011, Carmen Preotesoiu, Jurnalul Național

Cuca